
ANFP  - consultări cu reprezentanții Alianței Naționale a Sindicatelor Bugetarilor - SED LEX
Marți, 5 mai 2015, a avut loc la sediul Agenției Naționale a Funcționarilor Publici (ANFP) o întâlnire între reprezentanți ai Alianței Naționale a Sindicatelor Bugetarilor - SED LEX  și reprezentanți ai Agenției.

Întâlnirea face parte din seria consultărilor pe care ANFP le-a programat în contextul elaborării, la nivelul Agenției, a documentelor de politici publice, respectiv Strategia privind funcția publică 2015-2020 și Strategia privind formarea profesională 2015-2020.

În cadrul întrevederii au fost discutate teme care privesc dialogul social, evoluția funcției publice, competențe instituționale în gestionarea personalului din administrația publică, domenii care stau la baza documentelor de politici publice pe care Agenţia le va elabora în anul 2015.

Totodată această întâlnire confirmă preocupările ANFP privind îmbunătăţirea dialogului social pentru funcţionari publici şi reprezintă încă un pas către un dialog social responsabil, care să ducă la relaţii de cooperare, şi nu de conflict.

Reamintim că ANFP a purtat discuții pe parcursul lunii aprilie și cu reprezentanți ai mediului academic și ai Sindicatului Naţional al Funcţionarilor Publici (SNFP).

